ছবি দেখে চেনা চেনা লাগছে কি? ঠিকই ধরেছেন। রীতেশ দেশমুখ। তবে কি এ বার অভিনয় ছেড়ে গানবাজনা ধরলেন তিনি? চেহারা দেখে তো সে রকমই মনে হচ্ছে।  পুরোপুরি নয়। অন্তত আগামী ছবির জন্য গানবাজনাতেই মন দেবেন তিনি। ক়ৃষিকা লুলা প্রযোজিত, রবি যাদব পরিচালিত ব্যাঞ্জো ছবিতে এই লুকেই দেখা যাবে তাঁকে। এই ছবিতে ব্যান্ড সদস্যের ভূমিকায় দেখা যাবে তাঁকে। এখন রীতিমতো ড্রাম পেটানোর ট্রেনিং নিচ্ছেন তিনি। মুম্বইয়ের এক ব্যান্ড সদস্যের স্বপ্নপূরণের গল্প দেখা যাবে ব্যাঞ্জোতে। ছবিতে রীতেশের বিপরীতে রয়েছেন নার্গিস ফকরি।